CELEX: 62013TN0406
Language: sk
Date: 2013-07-29 00:00:00
Title: Vec T-406/13: Žaloba podaná 29. júla 2013 — Gossio/Rada

26.10.2013   
            
            
               SK
            
            
               Úradný vestník Európskej únie
            
            
               C 313/28
            
         Žaloba podaná 29. júla 2013 — Gossio/Rada
   (Vec T-406/13)
   2013/C 313/54
   Jazyk konania: francúzština
   
      Účastníci konania
   
   
      Žalobca: Marcel Gossio (Casablanca, Maroko) (v zastúpení: S. Zokou, advokát)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil:
               
                           —
                        
                        
                           rozhodnutie 2010/656/SZBP a nariadenie Rady (ES) 560/2005, ako aj vykonávacie rozhodnutie 2012/144/SZBP z 8. marca 2012 stanovujúce reštriktívne opatrenia v dôsledku situácie na Pobreží slonoviny v rozsahu, v akom sa týkajú a smerujú voči žalobcovi,
                        
                     
                           —
                        
                        
                           rozhodnutie zo 17. mája 2013 potvrdzujúce a obnovujúce prijaté reštriktívne opatrenia v rozsahu, v akom stanovujú, že meno žalobcu musí zostať zachované na zozname osôb a subjektov uvedených v prílohe II rozhodnutia 2010/656/SZBP a prílohe IA nariadenia (ES) č. 560/2005 o reštriktívnych opatreniach prijatých v dôsledku situácie na Pobreží slonoviny.
                        
                     
         
      Dôvody a hlavné tvrdenia
   
   Na podporu svojej žaloby žalobca uvádza dva žalobné dôvody.
   
               1.
            
            
               Prvý žalobný dôvod je založený na prekročení právomocí a zjavne nesprávnom posúdení v rozsahu, v akom:
               
                           —
                        
                        
                           skutočnosti vytýkané žalobcovi nemajú racionálny základ a nie sú preukázané konkrétnym dôkazom,
                        
                     
                           —
                        
                        
                           nemožno preukázať žiadnu vecnú súvislosť medzi dôvodmi uvedenými na opodstatnenie reštriktívnych opatrení prijatých voči žalobcovi a všeobecnou situáciou na Pobreží slonoviny,
                        
                     
                           —
                        
                        
                           je právny základ reštriktívnych opatrení prijatých voči žalobcovi v rozpore s posledným dôvodom uvedeným na opodstatnenie týchto opatrení,
                        
                     
                           —
                        
                        
                           rozhodnutia Rady predstavujú zneužitie konania alebo právomocí.
                        
                     
         
               2.
            
            
               Druhý žalobný dôvod je založený na porušení základných práv žalobcu a najmä práva na prezumpciu neviny, slobody podnikania, práva vlastniť majetok, zásady proporcionality, ako aj práva na rešpektovanie súkromného a rodinného života a práva nebyť vystavený neľudskému a ponižujúcemu zaobchádzaniu.